Γ.Σ. Δόξα Δράμας - Βικιπαίδεια

# Γ.Σ. Δόξα Δράμας

### Από τη Βικιπαίδεια, την ελεύθερη εγκυκλοπαίδεια

Ποδοσφαιρική ομάδα που ιδρύθηκε το 1918 στην περιοχή της Δράμας και εδρεύει στη Δράμα (Μακεδονία). Σύμφωνα με μια πηγή, το έναυσμα για τη δημιουργία ποδοσφαιρικού σωματείου δόθηκε έπειτα από φιλική ποδοσφαιρική αναμέτρηση μεταξύ ντόπιων Δραμινών και Βρετανών στρατιωτών που βρίσκονταν στην περιοχή κατά τη διάρκεια του Α' Παγκοσμίου Πολέμου. Αρχικό σύμβολο της Δόξας Δράμας ήταν το τριφύλλι, που κατόπιν αντικαταστάθηκε από τον μαύρο αετό, εξού και το προσωνύμιο "μαυραετοί" που χρησιμοποιείται για την ομάδα. Τα χρώματα της ομάδας είναι το άσπρο και το μαύρο.

Η Δόξα Δράμας έχει συνολικά 20 συμμετοχές στην Α' Εθνική. Έχει συμμετάσχει σε 7 ημιτελικούς κυπέλλου και βρέθηκε σε 3 τελικούς κυπέλλου, χάνοντας και στους 3 από τον Ολυμπιακό Πειραιώς (1953-54 σκορ 2-0, 1957-58 σκορ 5-1, 1958-59 σκορ 2-1).

Έχει αναδείξει μεγάλους ποδοσφαιριστές όπως ο Λουκανίδης (μεταγράφηκε αργότερα στον Παναθηναϊκό), Τσοκαταρίδης (πρώτος παίκτης στην ιστορία της Α'Εθνικής που σκόραρε 5 φορές σε ένα παιχνίδι το 1962 στο Δόξα Δράμας - Φωστήρας = 5-0), Γ.Χ. Γεωργιάδης (μεταγράφηκε αργότερα σε Παναθηναϊκό, Νιουκάστλ Γιουνάϊτεντ, ΠΑΟΚ, Ηρακλή Θεσσαλονίκης), Κυριάκος Τοχούρογλου (Ολυμπιακός Πειραιώς, ΠΑΟΚ).

Ανακτήθηκε από "http://el.wikipedia.org../../../%CE%B3/2E/%CF%83/%CE%93.%CE%A3._%CE%94%CF%8C%CE%BE%CE%B1_%CE%94%CF%81%CE%AC%CE%BC%CE%B1%CF%82_bc9f.html"

Κατηγορίες: Αθλητικοί σύλλογοι Μακεδονίας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English